Bosna žubori
<s><poem>
Bosna žubori; nad pitomim krajem
Anđeo mira širi laka krila -
I lahor pirka, k'o da sitnom cvijeću
Mistične priče šapće večer mila.</s>

<s>Bosna žubori i - k'o rujne usne
Cvjetne tiho obalice ljubi,
Pa tamo negdje, poput moje misli,
Kraj tvog se dvora u daljini gubi.</s>

<s>Bosna žubori, a s barčicom mojom
Nestašno sitni igraju se vali;
- Ah, čini mi se, moj anđele, tako
Da ljubav tvoja srcem mi se šali.</poem></s>

<s>Musa Ćazim Ćatić</s>

